1 Tessalonisense 4 - Heilige Bybel [Afrikaanse Bybel 1933/1953]
1 Tessalonisense 4
Verder dan, broeders, vra en vermaan ons julle in die Here Jesus dat julle, soos julle van ons geleer het hoe julle moet wandel en God behaag, nog oorvloediger mag wees.
Want julle weet watter bevele ons julle deur die Here Jesus gegee het.
Want dit is die wil van God: julle heiligmaking; dat julle jul moet onthou van die hoerery;
dat elkeen van julle moet weet om sy eie vrou te verkry in heiligheid en eer,
nie in hartstogtelike begeerlikheid soos die heidene wat God nie ken nie;
dat niemand sy broeder in hierdie saak moet bedrieg en benadeel nie, omdat die Here 'n wreker is oor al hierdie dinge, soos ons aan julle ook vantevore gesê en betuig het.
Daarom, hy wat dit verwerp, verwerp nie 'n mens nie, maar God wat ook sy Heilige Gees aan ons gegee het.
en julle doen dit ook aan al die broeders in die hele Macedonië; maar ons vermaan julle, broeders, om oorvloediger te wees
en julle eer daarin te stel om rustig te lewe en julle eie sake te behartig en met julle eie hande te werk, soos ons julle beveel het,
sodat julle welvoeglik kan wandel teenoor die wat buite is, en aan niks behoefte mag hê nie.
Want die Here self sal van die hemel neerdaal met 'n geroep, met die stem van 'n aartsengel en met geklank van die basuin van God; en die wat in Christus gesterf het, sal eerste opstaan.